Samuel R. Delany

**Samuel Ray "Chip" Delany, Jr.** (s. 1. huhtikuuta 1942 New York) on palkittu amerikkalainen tieteiskirjailija ja kirjallisuuskriitikko. Vuodesta 2001 Delany on toiminut englannin kielen ja luovan kirjoittamisen professorina philadelphialaisessa Temple Universityssä. Akateemisessa maailmassa hänet tunnetaan kirjallisuuskriitikkona. Hänet on nimetty yhdeksi tieteiskirjallisuuden Grand Mastereista. 

Delanyn arvostetuimpiin teoksiin
kuuluvat romaanit *The Einstein Intersection*, *Nova*, *Hogg*, *[[Dhalgren]]*, Return to Nevèrÿon -sarja sekä omaelämäkerta *The Motion of Light in Water*.
Delanylta on suomennettu yksi teos, *Nova* (1968).

## Elämä

Delany syntyi ja kasvoi New Yorkin Harlemissa ja kävi Bronx High School of Science -koulua. Hänen äitinsä Margaret Delany oli kirjastovirkailija New Yorkin kaupunginkirjastossa ja isällä oli menestyvä hautaustoimisto, Levy and Delany Funeral Home, 7th Avenuen varrella Harlemissa. Delany ja runoilija Marilyn Hacker, johon hän oli tutustunut Bronx High School of Science'issä, avioituivat 1961. Liitto kesti 19 vuotta ja heillä on yksi tytär, Iva.

Vuosina 1962–1968 hän julkaisi yhdeksän tieteisromaania. Delany aloitti tieteisnovellituotantonsa poikkeuksellisesti vasta vakiinnutettuaan asemansa romaanikirjailijana. Novelli ”Kyllä, ja Gomorra” (1967) voitti Nebulan ja myöhemmin hän sai toisen Nebulan ja Hugo-palkinnon. Vuonna 1969 Delany aloitti kirjallisuusarvostelijan uransa. Hän myös toimitti vaimonsa kanssa spekulatiivisen fiktion alkuperäisvalikoimia.

Delanyn kymmenes, myydyin romaani *[[Dhalgren]]* julkaistiin 1974. 1970-luvun lopulla ja 1980-luvulla hänen merkittävin kirjallinen hankkeensa oli Return to Nevèrÿon -sarja. Delany on julkaissut useita omaelämäkerrallisia teoksia elämästään mustana, homoseksuaalisena kirjailijana, mukaan luettuna Hugo-palkittu *[[The Motion of Light in Water]]*. 

Vuodesta 1988 Delany on toiminut professorina useissa yliopistoissa. Hän oli yhdentoista vuoden ajan vertailevan kirjallisuuden professorina Massachusettsin yliopistossa, Amherstissa, puolitoista vuotta englannin kielen professorina Buffalon yliopistossa ja siirtyi vuonna 2001 Temple Universityn englannin kielen laitokselle, jossa hän edelleen (2006) työskentelee. Lisäksi hän on tehnyt useita vierailevia professuureja. Delany on myös julkaissut useita kirjoja, jotka sisältävät kritiikkejä, haastatteluita ja esseitä, sekä myyntimenestyksen *Times Square Red, Times Square Blue* (1999), joka kertoo Times Squaren alueelle suunnitelluista muutoksista ja niiden vaikutuksista New Yorkin työväenluokkaisten homomiesten elämään.

## Valikoitu bibliografia
### Fiktio
#### Romaanit
**[[The Jewels of Aptor]]* (1962)
**[[Captives of the Flame]]* (1963) – julkaistu myös nimellä *Out of the Dead City*
**[[The Towers of Toron]]* (1964)
**[[City of a Thousand Suns]]* (1965)
**[[The Ballad of Beta-2]]* (1965)
**[[Empire Star]]* (novella) (1966)
**[[Babel-17]]* (1966, Nebula-palkinto)
**[[The Einstein Intersection]]* (1967, Nebula-palkinto)
**[[Nova (romaani)|Nova]]* (1968),  
**[[The Tides of Lust]]* (1973) – uusintapainos nimellä *Equinox*
**[[Dhalgren]]* (1974), 
**[[Triton (romaani)|Triton]]* (1976), , julkaistu myös nimellä *Trouble on Triton*
**[[Stars in My Pocket Like Grains of Sand]]* (1984), 
**They Fly at Çiron* (1993)
**[[The Mad Man]]* (1994), 
**[[Hogg (romaani)|Hogg]]* (1995), 
**[[Phallos]]* (2004), 
**Dark Reflections* (2007), 

#### [[Return to Nevèrÿon]] -sarja
**[[Tales of Nevèrÿon]]* (novelleja) (1979), 
**[[Neveryóna]]* (romaani) (1983), 
**[[Flight from Nevèrÿon]]* (lyhytromaaneja) (1985), 
**[[The Bridge of Lost Desire]]* (lyhytromaaneja) (1987), , muokattuna *[[Return to Nevèrÿon]]* (1994), 

#### Novellikokoelmia
**[[Aye, and Gomorrah|Aye, and Gomorrah, and other stories]]* (1967), 
**Driftglass* (1971)
**Distant Stars* (1981, kuvitettu), 
**Atlantis: Three Tales* (1995, linked stories), 
(*[[Driftglass]]* ja *Distant Stars* sisältävät Hugo- ja Nebula-palkitun novellin *[[Time Considered as a Helix of Semi-Precious Stones]]*. *Aye, and Gomorrah, and other stories* on kokoelma Delanyn lyhytproosaa koko hänen tuotannostaan, lukuun ottamatta Nevèrÿon-sarjaa ja *Atlantis*ta.)

### Tietokirjallisuus
#### Kirjallisuuskritiikki
**[[The Jewel-hinged Jaw]]: Notes on the Language of Science Fiction* (1977)
**[[The American Shore]]* (1978)
**[[Starboard Wine]]: More Notes on the Language of Science Fiction* (1984)
**[[The Straits of Messina]]* (1989), 
**[[Silent Interviews]]* (1995), 
**[[Longer Views]]* (1996), 
**[[Shorter Views]]* (1999), 
**[[About Writing]]* (2005), 

#### Muistelmat ja kirjeet
**Heavenly Breakfast* (1979, kertoo Newyorkilaisen kommunin elämästä Rakkauden kesänä 1967), 
**[[The Motion of Light in Water]]* (1988, kertoo Delanyn kokemuksista aloittelevana homoseksuaalisena tieteiskirjailijana; Hugo-palkinnon voittaja), 
**Times Square Red, Times Square Blue* (1999, New Yorkin Times Squaren sosiaalisten ja seksuaalisten suhteiden muutoksista), 
**Bread & Wine: An Erotic Tale of New York* (1999, omaelämäkerrallinen sarjakuva; piirtänyt Mia Wolff, esipuhe Alan Moore), 
**1984: Selected Letters* (2000), 

## Suomennettu novelli

* ”Kyllä, ja Gomorra” (1967). Tähtivaeltaja 1/1995. 

## Kirjallisuutta

* Toni Jerrman: ”Samuel R. Delany – lyhyt oppimäärä”. Tähtivaeltaja 1/1995.
* Pekka Markkula: ”Samuel R. Delany – viimeinen Harlemin hipeistä”. Aikakone 1/1986.
* *Ulkomaisia tieteiskirjailijoita 1*. Toimittaneet Toni Jerrman ja Vesa Sisättö. BTJ Kirjastopalvelu, 2004. 

## Lähteet

## Aiheesta muualla
* Delanyn elämäkerta Delanyn itsensä kirjoittama, salanimellä K. Leslie Steiner 
* Samuel R. Delany Information  
* 
*Samuel R. Delany Science Fiction Awards Database -sivustolla 
* Stuart Carter: Nova. Infinity plus 3.3.2001.